CELEX: 62008TN0032
Language: et
Date: 2007-01-18 00:00:00
Title: Kohtuasi T-32/08: 18. jaanuaril 2008 esitatud hagi — Evropaïki Dynamiki versus Euroopa Ühenduste Komisjon

12.4.2008   
            
            
               ET
            
            
               Euroopa Liidu Teataja
            
            
               C 92/32
            
         18. jaanuaril 2008 esitatud hagi — Evropaïki Dynamiki versus Euroopa Ühenduste Komisjon
   (Kohtuasi T-32/08)
   (2008/C 92/66)
   Kohtumenetluse keel: inglise
   Pooled
   
      Hageja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athens, Kreeka) (esindajad: advokaat N. Korogiannakis)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni otsus lükata hageja pakkumus tagasi ja sõlmida leping eduka pakkujaga;
            
         
               —
            
            
               Mõista komisjonilt välja kahju, mida hageja kandis seoses selle hankemenetlusega, summas 65 565 eurot;
            
         
               —
            
            
               mõista komisjonilt välja kohtu- ja muud kulud, mis hageja kannab seoses käesoleva hagiga, ja seda ka siis, kui hagi jäetakse rahuldamata.
            
         Väited ja peamised argumendid
   Hagi toetuseks väidab hageja, et hankemenetluse ENV.A.1/SER/2007/0032 „Turuanalüüs kodulehekülje „Keskkond noortele eurooplastele” uue kontseptsiooni loomiseks” (ELT 2007 S 83-100898) raames ei täitnud komisjon kohustusi, mis tulenevad finantsmäärusest (1), selle rakendusmäärusest ja direktiivist 2004/18/EÜ (2).
   Hageja väitel tegi hankija mitu ilmset hindamisviga, mille tulemusena tema pakkumus lükati tagasi. Lisaks rikkus hankija väidetavalt oma kohustust otsust põhjendada ja iseäranis kohustust teavitada teda eduka pakkuja eelistest.
   Hageja palub sellest tulenevalt, et tühistataks Euroopa Komisjoni otsus tema pakkumus tagasi lükata ja sõlmida leping eduka pakkujaga ning mõistetaks komisjonilt välja kõik menetlusega seotud kohtu- ja õigusabikulud, isegi kui hagi jäetakse rahuldamata. Lisavõimalusena palub hageja välja mõista rahalise kompensatsiooni EÜ artiklite 235 ja 288 alusel, kuna tõenäoliselt on leping Euroopa Kohtu otsuse tegemiseks juba täidetud või juhul, kui enam ei ole otsust võimalik tühistada.
   
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 74).
   
      (2)  Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132).